stanford-oval/wikipedia huggingface dataset:
เชาวน์วัศ สุดลาภา
ชีวิตส่วนตัว

นายเชาวน์วัศ สุดลาภา เกิดวันที่ 1 มิถุนายน 2476 ชีวิตคู่ได้สมรสกับคุณกมลทิพย์ สุดลาภา  มีบุตร - ธิดารวม 3 คน ได้แก่
นายเกรียงยศ สุดลาภา (ชื่อเล่น: เฮ้ก)ปัจจุบันดำรงตำแหน่งสมาชิกสภาผู้แทนราษฎรจังหวัดกรุงเทพมหานคร อดีตรองผู้ว่าราชการจังหวัดกรุงเทพมหานคร (ดูแลด้านกิจการ กทม.) อดีตที่ปรึกษารัฐมนตรีช่วยมหาดไทย ในรัฐบาลนายอภิสิทธิ์ เวชชาชีวะอดึตสภาขับเคลื่อนการปฏิรูปประเทศ (สปท.) มีบุตร2คน
นางพจน์ศิรินทร์ (สุดลาภา) สุวรรณรัฐ (ชื่อเล่น: ปุ้ย) อาชีพ ผู้พิพากษา นักธุรกิจ สมรสกับ พลโทนิมิตต์ สุวรรณรัฐ มีบุตร 1 คน
นายกาจบดินทร์ สุดลาภา (ชื่อเล่น: กอล์ฟ)  อาชีพนักธุรกิจ และอดีตดำรงตำแหน่งเป็นที่ปรึกษารัฐมนตรีประจำสำนักนายกรัฐมนตรี (พล.อ.อ.สมบุญ ระหงษ์) ในปี พ.ศ. 2542-พ.ศ. 2544 นายกาจบดินทร์สมรสกับ วิภาดา บุนนาค มีบุตร 2 คน
ตำแหน่งการเมืองและการปกครอง

พ.ศ. 2500 – 2501 ปลัดอำเภอตรี อำเภอพนมทวน จังหวัดกาญจนบุรี
พ.ศ. 2501 - 2505 ปลัดอำเภอตรี อำเภออู่ทอง และอำเภอศรีประจันต์ จังหวัดสุพรรณบุรี
พ.ศ. 2502 – 2504 หัวหน้าหน่วยปราบปรามพิเศษ จังหวัดสุพรรณบุรี
พ.ศ. 2504 – 2505 ปลัดอำเภอโท อำเภอรามัน จังหวัดยะลา
พ.ศ. 2506 – 2509 หัวหน้าแผนกการเมือง  สำนักเลขานุการกระทรวงมหาดไทย
พ.ศ. 2507 - 2511 ผู้ช่วยเลขานุการรัฐมนตรีว่าการกระทรวงมหาดไทย (จอมพลประภาส จารุเสถียร)
พ.ศ. 2508 -2513  เลขาธิการสันนิบาตเสรีชนแห่งประเทศไทย
พ.ศ. 2508 -2513 หัวหน้ากองการเจ้าหน้าที่  สำนักงานปลัดกระทรวงมหาดไทย[ลิงก์เสีย]
พ.ศ. 2509 - 2509 นายอำเภอศรีประจันต์ จังหวัดสุพรรณบุรี
พ.ศ. 2510 - 2512 ผู้อำนวยการกองการเจ้าหน้าที่ สำนักงานปลัดกระทรวงมหาดไทย
พ.ศ. 2515 สมาชิกสภานิติบัญญัติแห่งชาติ
พ.ศ. 2512 - 2516 เลขานุการรัฐมนตรีว่าการกระทรวงมหาดไทย (จอมพล ประภาส จารุเสถียร) ในรัฐบาลของจอมพล ถนอม กิตติขจร เป็นนายกรัฐมนตรี
พ.ศ. 2516 - 2518 รองผู้ว่าราชการจังหวัดศรีสะเกษและหัวหน้ากองกิจการพลเรือน กองอำนวยการรักษาความมั่นคงภายใน
พ.ศ. 2518  ได้รับแต่งตั้งจากคณะรัฐมนตรีเป็นเลขานุการคณะกรรมการปราบปรามอาชญากรรมแห่งชาติ
พ.ศ. 2519 - 2520 ผู้ว่าราชการจังหวัดพังงา ปราบปรามแร่เถื่อน อิทธิพลเถื่อนจนราบคาบ
พ.ศ. 2520 - 2522 ผู้ว่าราชการจังหวัดลพบุรีขณะที่โจรเรียกค่าไถ่กำลังอาละวาดหนัก และสามารถปราบปรามได่เรียกความสงบมาได้จนถึงปัจจุบัน
พ.ศ. 2522  รองปลัดกระทรวงมหาดไทย
พ.ศ. 2522 - 2524 ผู้ว่าราชการกรุงเทพมหานคร (แต่งตั้ง)ควบตำแหน่งรัฐมนตรีช่วยว่าการกระทรวงมหาดไทย (นับเป็นคนแรกในตำแหน่งผู้ว่า กทม.) ย้ายตลาดนัดสนามหลวงไปสวนจตุจักร สร้างตลาดนัดสวนจตุจักร และยกป่าคอนกรีตกรุงเทพฯด้วยโครงการกรุงเทพฯสีเขียว
ได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงมหาดไทยครั้งที่ 1
พ.ศ. 2525   ผู้ตรวจราชการระดับ 10 กระทรวงมหาดไทย
พ.ศ. 2525 - 2527 ผู้ว่าราชการจังหวัดกำแพงเพชร
พ.ศ. 2527 - 2530 ผู้ว่าราชการจังหวัดเพชรบุรี
พ.ศ. 2531 รองหัวหน้าพรรคกิจสังคม
พ.ศ. 2531 - 2535 ประธานคณะกรรมการการศึกษาสภาผู้แทนราษฎรสภาผู้แทนราษฎรไทย
พ.ศ. 2531 - 2539 เป็นสมาชิกสภาผู้แทนราษฎรจังหวัดลพบุรี 4 สมัย (สอบได้ที่1 ทั้ง 4 สมัยซ้อน)
พ.ศ. 2535   รองประธานสภาผู้แทนราษฏรไทย
พ.ศ. 2535  ได้รับแต่งตั้งเป็นประธานคณะกรรมการที่ปรึกษานายกรัฐมนตรีฝ่ายการต่างประเทศ (ฯพณฯ ท่าน พลเอกชาติชาย ชุณหะวัณ) เป็นนายกรัฐมนตรี
พ.ศ. 2535 - 2536 ได้รับแต่งตั้งให้ดำรงตำแหน่งรัฐมนตรีช่วยว่าการกระทรวงมหาดไทยครั้งที่ 2
พ.ศ. 2538 ที่ปรึกษานายกรัฐมนตรีด้านการบริหาร (ฯพณฯ ท่าน บรรหาร ศิลปอาชา)
พ.ศ. 2538  เป็นกรรมาธิการอุตสาหากรรม สภาผู้แทนราษฎร
ผลงานสำคัญ ด้านการเมืองและการปกครอง

กรรมการร่าง พรบ กรุงเทพมหานครฉบับแรก
ผู้ริเริ่มจัดตั้งวิทยาลัยการปกครองพ.ศ.2513และ(เปลี่ยนจากโรงเรียนนายอำเภอเป็นวิทยาลัยการปกครอง)
ผู้เสนอให้มีการสอนวิชาฝ่ายอำนวยการ และเสนาธิการในวิทยาลัยการปกครอง
อาจารย์สอนพิเศษในจุฬาลงกรณ์มหาวิทยาลัย  และมหาวิทยาลัยธรรมศาสตร์
ได้รับการแต่งตั้งให่ดำรงค์ตำแหน่งนายกสมาคมรัฐศาตร์แห่งมหาวิทยาลัยธรรมศาสตร์ในพระบรมราชูปถัมภ์เป็นคนที่2
พ.ศ. 2515 ผู้ริเริ่มให้มีการพิมพ์หมายเลขโทรศัพท์ต่อท้ายต้นร่างหนังสือราชการ
พ.ศ. 2515ผู้ ริเริ่มจัดตั้ง สำนักนโยบายและแผนมหาดไทย
นายกสมาคมรัฐศาตร์แห่งมหาวิทยาลัยธรรมศาสตร์ในพระบรมราชูปถัมภ์เป็นคนที่2
สมัยเป็นผู้ว่าราชการจังหวัดกรุงเทพมหานครได้ดำเนินนโยบาย "ทำกรุงเทพให้เป็นสีเขียว" โดยการปลูกต้นราชพฤกษ์รอบกรุงเทพมหานครเพื่อลดมลภาวะ
เป็นผู้ดำเนินการจัดตั้งตลาดนัดจตุจักรย้ายสนามหลวงไปจตุจักรและสร้างตลาดนัดจตุจักรขึ้น
ก่อตั้งถนนรัชดาภิเษก
ก่อตั้งศูนย์เยาวชนกรุงเทพมหานคร (ไทย-ญี่ปุ่น) ดินแดง ในขณะเป็นผู้ว่าราชการกรุงเทพมหานคร
ปราบปราบแร่เถื่อน อิทธิพลเถื่อนจนสำเร็จราบคาบ สมัยเป็นผู้ว่าราชการจังหวัดพังงาจนชาวบ้านที่รักท่านเชาวน์วัศได้มีการก่อตั้งอนุสาวรีย์เชาวน์วัศ สุดลาภา ขึ้นที่อำเภอกะปงจังหวัดพังงา
ผู้ร่วมก่อตั้งอุทยานแห่งชาติอ่าวพังงา
ผู้ก่อตั้งงานแผ่นดินสมเด็จพระนารายณ์มหาราช[ลิงก์เสีย] สมัยเป็นผู้ว่าราชการจังหวัดลพบุรี
ผู้ก่อตั้งวิทยาลัยชาวบ้านจังหวัดลพบุรี
ปราบปรามโจรผู้ร้าย (ขณะที่โจรเรียกค่าไถ่กำลังอาละวาดหนักที่จังหวัดลพบุรี และสามารถปราบปรามเรียกความสงบกลับคืนมาได้จนถึงปัจจุบัน
ริเริ่มจัดตั้งธนาคารข้าว ธนาคารประชาชน และโรงสีสีชาวนาเพื่อแก้ไขปัญหายากจนของชาวจังหวัดลพบุรี
สร้างเหรียญหลวงพ่อเขาตระเครา วัดโพธิ์ชราราม จังหวัดลพบุรี
ผู้ก่อตั้งและพัฒนาสวนรุกชาตินำตกวังก้าน อำเภอชัยบาดาล จังหวัดลพบุรี
ผู้ก่อตั้งงานสารทไทยกล้วยไข่เมืองกำแพงเพชร และงานลอยกระทงเผาเทียนเล่นไฟจวบจนถึงในสมัยปัจจุบันนี้
ผู้ก่อตั้งพื้นที่เขตรักษาพันธุ์สัตว์ป่าเขาสนามเพรียง อำเภอเมือง จังหวัดกำแพงเพชร
ก่อตั้งสร้างศาลพระอิศวร สถานที่เที่ยวสำคัญของจังหวัดกำแพงเพชร
ผู้ก่อตั้งประเพณี "นบพระเล่นเพลง" กระบวนพยุหยาตราพญาลิไท ขึ้นเป็นประเพณีประจำจังหวัดกำแพงเพชร ขณะเป็นผู้ว่าราชการจังหวัดกำแพงเพชร
ริเริ่มจัดตั้งศาลหมู่บ้าน หรือศาลประนอมข้อพิพาทและตุลาการหมู่บ้านที่จังหวัดกำแพงเพชร
ปราบ "ซุ้มมือปืนเมืองเพชร" สำเร็จราบคราบ สมัยเป็นผู้ว่าราชการจังหวัดเพชรบุรี
ผู้ก่อตั้ง "งานพระนครคีรี เทิดทูนราชจักรีวงศ์" เพื่อระลึกถึงพระมหากษัตย์ไทยในสมัยทวาราวดีขณะเป็นพ่อเมืองเพชรบุรี
เกียรติยศที่ได้รับ

รางวัลกิตติคุณสัมพันธ์ (สังข์เงิน) ( ครั้งที่ 5 พ.ศ. 2522) จากสมาคมนักประชาสัมพันธ์แห่งประเทศไทย (ด้านสาขาการบริหารและการปกครอง)
ได้รับการยกย่องให้เป็นบุคคลสำคัญของจังหวัดลพบุรี
ได้รับการจัดสร้างอนุสาวรีย์เชาวน์วัศน์ สุดลาภาขึ้น เพื่อเป็นอนุสรณ์แห่งคุณงามความดีที่ประชาชนชาวอำเภอกะปง จังหวัดพังงาสร้างไว้ให้เพื่อเป็นอนุสรณ์แด่ผู่ว่าราชการจังหวัดพังงาท่านนี้
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2513 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2526 –  เหรียญจักรพรรดิมาลา (ร.จ.พ.)
พ.ศ. 2520 –  เหรียญลูกเสือสดุดี ชั้นที่ 1
ป็อป

บทความนี้เกี่ยวกับแนวดนตรี สำหรับความหมายอื่น ดูที่ ป็อป (แก้ความกำกวม)
| ป็อป |
| --- | --- |
แหล่งกำเนิดทางรูปแบบ:  เพลงป็อปดั้งเดิม  ร็อกแอนด์โรล  โฟล์ก 
แหล่งกำเนิดทางวัฒนธรรม: กลางทศวรรษที่ 1950 สหรัฐอเมริกา และ สหราชอาณาจักร
รูปแบบอนุพันธุ์:  นิวเวฟ 
แนวย่อย
 อาร์ตป็อป  บริลล์บิวดิง  บับเบิลกัม  แดนซ์ป็อป  โอเปราติกป็อป  ออร์เคสตรัลป็อป  แซดป็อป  ชเลเกอร์  โซฟิสติป็อป  ซันชายน์ป็อป  ซินท์ป็อป  ทีนป็อป  วองกีป็อป 
แนวประสาน
 บาโรกป็อป  คันทรีป็อป  อาร์แอนด์บีร่วมสมัย  คาวบอยป็อป  แดนซ์ฮอลล์ป็อป  อิเล็กโทรป็อป  อีโมป็อป  โฟล์กป็อป  ฮิปนาโกจิกป็อป  อินดี้ป็อป  ป็อปพังก์  ป็อปแร็ป  แอมเบียนต์ป็อป  ป็อปร็อก  พาวเวอร์ป็อป  ไซเคเดลิกป็อป  สเปซเอจป็อป  เวิลด์บีต 
ทัศนียภาพในระดับภูมิภาค
 ออสเตรีย  จีน  โคลอมเบีย  ฝรั่งเศส  ฮ่องกง  อินเดีย  อินโดนีเซีย  อิหร่าน  อิตาลี  ญี่ปุ่น  คาซัคสถาน  มาเลเซีย  เม็กซิโก  ตะวันออกกลาง  โมร็อกโก  เนเธอร์แลนด์  ปากีสถาน  ฟิลิปปินส์  รัสเซีย  สแกนดิเนเวีย  อเมริกาใต้  เกาหลีใต้  สวีเดน  ไต้หวัน  ไทย  ตุรกี  สหราชอาณาจักร  สหรัฐ  เวียดนาม  ยุโรปตะวันตก 
หัวข้ออื่น ๆ
 Avant-pop  experimental pop  ไฮเปอร์ป็อป  นิวป็อป  pop music automation  poptimism  ร็อก 
ดนตรีป็อป หรือ เพลงป็อป (อังกฤษ: pop music พอปมิวสิก) เป็นประเภทของเพลงสมัยนิยมที่เกิดขึ้นในสหรัฐอเมริกาและสหราชอาณาจักรในช่วงกลางทศวรรษที่ 1950 ทั้ง "popular music" และ "pop music" มักจะใช้สลับกัน แม้ว่าในอดีตจะอธิบายถึงเพลงสมัยนิยมรวมทั้งดนตรีหลายแนว  คำว่า "pop" กับ "rock" เคยมีความหมายเหมือนกันจนถึงปลายทศวรรษที่ 1960 ทั้งสองถูกจัดแยกให้มีความแตกต่างกันอย่างชัดเจน
แม้ว่าป็อปจะถูกมองว่าเป็นเพียงชาร์ตเพลง แต่ไม่ได้รวบยอดชาร์ตเพลงทั้งหมด ดนตรีป็อปมักจะผสมผสานยืมองค์ประกอบจากดนตรีแนวอื่น เช่น เออร์เบิน แดนซ์ ร็อก ละติน และคันทรี โดยมักจะเป็นองค์ประกอบหลักที่นิยามว่าเป็นดนตรีป็อป โดยทั่วไปรูปแบบพื้นฐานจะเป็นเพลงที่มีความยาวสั้นถึงปานกลาง (ใช้รูปแบบท่อนเวิร์ส-คอรัส) รวมทั้งการใช้ท่อนคอรัสซ้ำ ๆ ท่อนเมโลดี้ไพเราะ และท่อนฮุก
แหล่งข้อมูลอื่น

The Consumption of Music and the Expression of Values: A Social Economic Explanation for the Advent of Pop Music, Wilfred Dolfsma, American Journal of Economics and Sociology, October 1999.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  เช็กเกีย 
อื่น ๆ:  พจนานุกรมประวัติศาสตร์ของสวิสเซอร์แลนด์
วิทยาลัยแม่ฮ่องสอน มหาวิทยาลัยราชภัฏเชียงใหม่

| --- | --- |
Maehongson College, ChiangMai Rajabhat University, Maehongson campus
สถาปนา: 24 กันยายน พ.ศ. 2546
คณบดี: ผู้ช่วยศาสตราจารย์ ดร.นครินทร์ พริบไหว
ที่อยู่: 236 หมู่ 3 ตำบลปางหมู อำเภอเมืองแม่ฮ่องสอน จังหวัดแม่ฮ่องสอน 58000   ประเทศไทย
วารสาร: วารสารวิทยาลัยแม่ฮ่องสอน
สี: น้ำเงิน
เว็บไซต์: www.msc.cmru.ac.th 
วิทยาลัยแม่ฮ่องสอน มหาวิทยาลัยราชภัฏเชียงใหม่ วิทยาเขตแม่ฮ่องสอน (อังกฤษ: Maehongson College, ChiangMai Rajabhat University) เป็น วิทยาลัย สังกัดมหาวิทยาลัยราชภัฏเชียงใหม่  ก่อตั้งเมื่อวันที่24 กันยายน พ.ศ. 2546
ประวัติวิทยาลัย

มหาวิทยาลัยราชภัฏเชียงใหม่ดำเนินการมาตั้งแต่เป็นวิทยาลัยครู จังหวัดแม่ฮ่องสอน เป็นจังหวัดที่มีความสัมพันธ์และผูกพันกับมหาวิทยาลัยราชภัฏเชียงใหม่มานานหลายสิบปี เป็นจังหวัดที่อยู่ในความรับผิดชอบของมหาวิทยาลัย โดยเฉพาะอย่างยิ่งการผลิตครู และการพัฒนาท้องถิ่น ในระยะที่ผ่านมามหาวิทยาลัยได้เข้ามามีส่วนร่วมในการพัฒนาจังหวัดสม่ำเสมอและตลอดมา ในปี พ.ศ. 2543 จังหวัดแม่ฮ่องสอนได้จัดหาพื้นที่ที่เป็นเขตพื้นที่ป่าสงวนของกรมป่าไม้ จำนวน 109 ไร่ 6 ตารางวา ให้แก่มหาวิทยาลัยราชภัฏเชียงใหม่เพื่อดำเนินการจัดตั้งเป็นวิทยาเขต แต่เนื่องจากมีข้อกำหนดเรื่องงบประมาณในภาวะวิกฤตทางเศรษฐกิจ การดำเนินการจึงทำได้ระยะหนึ่งจนกระทั่งมหาวิทยาลัยได้ประชุมร่วมกับผู้ว่าราชการจังหวัด สมาชิกสภาผู้แทนราษฎรจังหวัดแม่ฮ่องสอน รวมทั้งหน่วยงานราชการและผู้นำท้องถิ่น เมื่อวันที่ 5 กันยายน 2546 ผลการระดมความคิดได้แนวทางที่จะทำงานร่วมกัน ระหว่างมหาวิทยาลัยราชภัฏเชียงใหม่และจังหวัดแม่ฮ่องสอนที่จะร่วมกันสร้างวิทยาเขต เพื่อเป็นการเปิดโอกาสและให้ความเสมอภาคแก่จังหวัดแม่ฮ่องสอน และจากการประชุมประจำสภาสถาบันในการประชุมครั้งที่ 9/2546 เมื่อวันที่ 24 กันยายน 2546 ได้มีมติเห็นชอบให้สถาบันดำเนินการจัดตั้งวิทยาเขตแม่ฮ่อสอนเพื่อดำเนินการจัดการศึกษา ต่อมาในปี พ.ศ. 2547 องค์การบริหารส่วนจังหวัดได้ดำเนินการก่อสร้างอาคารเรียนรวม 3 ชั้น พร้อมด้วยสาธารณูปโภค มอบให้มหาวิทยาลัยใช้ประโยชน์ในการจัดการเรียนการสอน
หลักสูตร

| วิทยาลัยแม่ฮ่องสอน มหาวิทยาลัยราชภัฏเชียงใหม่ วิทยาเขตแม่ฮ่องสอน> หลักสูตร | วิทยาลัยแม่ฮ่องสอน มหาวิทยาลัยราชภัฏเชียงใหม่ วิทยาเขตแม่ฮ่องสอน> สาขาวิชา |  |  |
| --- | --- | --- | --- |
|  หลักสูตรระดับบัณฑิตศึกษา |  หลักสูตรสาธารณสุขศาสตรมหาบัณฑิต (ส.ม.) สาขาวิชาสาธารณสุขศาสตร์ หลักสูตรครุศาสตรมหาบัณฑิต (ค.ม.) สาขาวิชาการบริหารการศึกษา หลักสูตรครุศาสตรดุษฎีบัณฑิต (ค.ด.) สาขาวิชาการบริหารการศึกษา |  หลักสูตรระดับปริญญาตรี | หลักสูตรวิทยาศาสตรบัณฑิต (วท.บ.) สาขาวิชาเทคโนโลยีสารสนเทศและการสื่อสาร หลักสูตรสาธารณสุขศาสตรบัณฑิต (ส.บ.) สาขาวิชาสาธารณสุขชุมชน หลักสูตรครุศาสตรบัณฑิต (ค.บ.) สาขาวิชาการประถมศึกษา  สาขาวิชาการศึกษาปฐมวัย  สาขาวิชาภาษาอังกฤษ  สาขาวิชาคอมพิวเตอร์ หลักสูตรศิลปศาสตรบัณฑิต (ศศ.บ.) สาขาวิชาการท่องเที่ยวและโรงแรม  สาขาวิชาการท่องเที่ยวและโรงแรม (ภาคพิเศษ)  สาขาวิชาการท่องเที่ยวอย่างยั่งยืน  สาขาวิชาภาษาอังกฤษเพื่อการสื่อสาร หลักสูตรบริหารธุรกิจบัณฑิต (บธ.บ.) สาขาวิชาการจัดการการค้าชายแดน  สาขาวิชาการจัดการ  สาขาวิชาการจัดการ (ภาคพิเศษ) หลักสูตรพยาบาลศาสตรบัณฑิต (พย.บ.) สาขาวิชาพยาบาลศาสตร์ |
| หลักสูตรการศึกษาขั้นพื้นฐาน โรงเรียนสาธิตมหาวิทยาลัยราชภัฏเชียงใหม่ วิทยาเขตแม่ฮ่องสอน | ระดับเตรียมอนุบาล - ระดับอนุบาล 3 |  |  |
แหล่งข้อมูลอื่น

เว็บไซต์อย่างเป็นทางการของมหาวิทยาลัยราชภัฏเชียงใหม่
เว๊บไซต์วิทยาลัยแม่ฮ่องสอน มหาวิทยาลัยราชภัฏเชียงใหม่ วิทยาเขตแม่ฮ่องสอน เก็บถาวร 2017-11-05 ที่ เวย์แบ็กแมชชีน
โสภิตนภา ชุ่มภาณี

| โสภิตนภา ชุ่มภาณี |
| --- | --- |
ชื่อเกิด: โสภิตนภา ทัพพะรังสี
เกิด: 30 เมษายน พ.ศ. 2519 (48 ปี) กรุงเทพมหานคร ประเทศไทย
คู่สมรส: ธิตินันท์ ชุ่มภาณี (2546−ปัจจุบัน)
บุตร: 1  คน
อาชีพ: นักแสดง พิธีกร ผู้จัดละคร ยูทูบเบอร์ นักธุรกิจ
ปีที่แสดง: พ.ศ. 2546−ปัจจุบัน
สังกัด: เอ็กแซ็กท์ (2546−2559) สถานีโทรทัศน์สีกองทัพบกช่อง 7 (2560−2565)   อิสระ (2566-ปัจจุบัน)
โสภิตนภา ชุ่มภาณี (สกุลเดิม: ทัพพะรังสี; 30 เมษายน พ.ศ. 2519) ชื่อเล่น เจี๊ยบ เป็นนักแสดง พิธีกร ผู้จัดละครชาวไทย
ประวัติ

โสภิตนภาเป็นบุตรของอมรพิชญ์ ทัพพะรังสี กับมารดาชื่อเพ็ญนิภา ทัพพะรังสี (สกุลเดิม เอี่ยมเอกดุลย์) มีน้องชายชื่อคณธร (ชื่อเล่น กุ๊ก) แต่ทั้งบิดาและน้องชายเสียชีวิตตั้งแต่เธอยังเด็ก เธอจึงอยู่ในการดูแลของมารดา โดยมีปู่และย่าคืออรุณ ทัพพะรังสี และพร้อม ชุณหะวัณ คอยดูแลแบบไทยโบราณอย่างใกล้ชิด
จบการศึกษาระดับอนุบาลจากโรงเรียนราชินีบน ระดับมัธยมศึกษาตอนต้นจากโรงเรียนจิตรลดา ระดับมัธยมศึกษาตอนปลายจากโรงเรียนเตรียมอุดมศึกษา เรียนต่อระดับอุดมศึกษาที่มหาวิทยาลัยอัสสัมชัญได้ 1 ปี จึงเรียนต่อคณะนิเทศศาสตร์ วิทยาลัยเมานต์อีดา (Mount Ida College) รัฐแมสซาชูเซตส์ สหรัฐ  จากนั้นหลังกลับประเทศไทย ทำงานที่เพนดูลั่ม เป็นพีอาร์อยู่ 6 เดือน แล้วมาทำประชาสัมพันธ์ส่งเสริมการขายนิตยสารเซเวนทีน ฉบับภาษาไทย
การทำงาน

ทางด้านผลงานการแสดง มีผลงานภาพยนตร์เรื่อง กุมภาพันธ์ และมีผลงานละครเรื่อง หัวใจห่อใบตอง, ฝันเฟื่อง, รักหลอก ๆ อย่าบอกใคร, ล่องเรือหารัก และยังเป็นพิธีกรรายการ ฟ้าเมืองไทย
ปี 2552 เธอได้แสดงละครย้อนยุคพร้อมกัน 2 เรื่องคือ ชิงชัง, รอยรักรอยบาป ซึ่งเรื่องชิงชัง ต้องเล่นบทที่เรียบร้อยสุด ๆ ส่วนเรื่องรอยรักรอยบาป ต้องเล่นบทที่ร้ายสุด ๆ ซี่งเป็นการเล่นร้ายครั้งแรกของเธอ และปี 2555 เธอกลับมารับบทร้ายอีกครั้งกับละคร ดอกโศก ซึ่งเธอต้องประกบคู่กับ ณวัฒน์ กุลรัตนรักษ์ และประชันบทบาทกับ ลัลณ์ลลิน เตจะสา เวศซ์ แต่เธอจะเล่นร้ายน้อยกว่าครั้งแรก เพราะเธอรับบท ปรียากมล ม่ายสาวพราวเสน่ห์ผู้เป็นอดีตคนรักของอัศนัย
ในปี 2556 เธอพลิกบทบาทกลับมารับบทร้ายฉบับเมียหลวงมหาโหดอีกครั้งในละคร จ้าวพายุ นอกจากนี้ เธอยังเป็นผู้จัดละครในเรื่องเดียวกันนี้อีกด้วย
ชีวิตส่วนตัว

เธอเป็นหลานลุงของกร ทัพพะรังสี รวมทั้งมีศักดิ์เป็นหลานปู่ของ ฯพณฯ พลเอก ชาติชาย ชุณหะวัณ อดีตนายกรัฐมนตรี และหลานย่าของท่านผู้หญิงอุดมลักษณ์ ศรียานนท์ภริยาพลตำรวจเอก เผ่า ศรียานนท์ อดีตอธิบดีกรมตำรวจ เมื่อนับญาติทางฝั่งย่า
โสภิตนภาสมรสกับธิตินันท์ ชุ่มภาณี เมื่อวันที่ 29 มีนาคม พ.ศ. 2546 ณ วัดพระมหาไถ่ กรุงเทพมหานคร มีบุตรชายคนหนึ่งชื่ออภินันท์ ชุ่มภาณี (ชื่อเล่น เบเน่; 29 มีนาคม 2549) ส่วนตัวเธอนับถือศาสนาพุทธ ขณะที่ครอบครัวฝั่งสามีนับถือศาสนาคริสต์นิกายโรมันคาทอลิก
ภาพยนตร์

กุมภาพันธ์ (ภาพยนตร์) (2546) คู่กับ ชาคริต แย้มนาม
บุปผาราตรี (2546) (รับเชิญ)
ละครโทรทัศน์

| พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2546 | เมืองมายา เดอะซีรีส์ ตอน สุภาพบุรุษมายา | ททบ.5 | ชนิกานต์ |  |
| 2547 | หัวใจห่อใบตอง | ช่อง 7 | สินิทรา / นิด |  |
| 2547 | แผนรัก แผนร้าย | ช่อง 3 | มารีอา​ กอหญ้า​ ลี​ / หม่อมหลวงกอหญ้า ศิวาวงศ์​ ​ |  |
| 2548 | ฝันเฟื่อง | ททบ.5 | มณฑิรา |  |
| 2548 | คลื่นรักสีคราม | ททบ.5 | ศราวดี |  |
| 2548 | รักหลอก ๆ อย่าบอกใคร | ททบ.5 | ธนัญญา |  |
| 2550 | นารีสโมสร ปี 1 ละครซีรีส์ | ททบ.5 | แจน |  |
| 2551 | นารีสโมสร ปี 2 ละครซีรีส์ | ททบ.5 | แจน |  |
| 2552 | ล่องเรือหารัก | ช่อง 7 | หอมจันทร์ |  |
| 2552 | ชิงชัง | ททบ.5 | อิ่ม |  |
| 2552 |  รอยรักรอยบาป | ช่อง 7 | คุณหญิงระย้า |  |
| 2553 | ตราบาปสีขาว | ททบ.5 | แก้วตา / การะเกด |  |
| 2555 |  ดอกโศก | ททบ.5 | สุดจิตต์ สุขสิริ,รัตนชาติพัลลภ / ปรียากมล แซ่ซิม |  |
| 2555 | club friday the series ตอน คนที่ถูกลืม | Green Channel | ก้อย |  |
| 2556 | เรือนเสน่หา | ททบ.5 | มะลิ |  |
| 2556 | จ้าวพายุ | ททบ.5 | อรทัย |  |
| 2559 | กรุงเทพ..มหานครซ้อนรัก | ช่องวัน 31 | รตี | รับเชิญ |
| 2559 | ร่างใหม่ หัวใจเดิม | ช่องวัน 31 | ภัฏฏินี หิรัญธาการ / พัท |  |
| 2559 | เราเกิดในรัชกาลที่ ๙ เดอะซีรีส์ ตอน ดุจแสงทองส่อง | ช่องวัน 31 | แพทย์เจ้าของไข้พอร์ช |  |
| 2560 | น้ำเซาะทราย | ช่อง 7 | พุดกรอง วิบูลย์สิน |  |
| 2561 | ลูกไม้ลายสนธยา | ช่อง 7 | หันตรา สิริกมล |  |
| 2561 |  เลือดข้นคนจาง | ช่องวัน 31 | คริส เฉิน |  |
| 2562 | เพลิงเสน่หา | ช่อง 7 | ชบา |  |
| 2563 | พรหมพิศวาส | ช่อง 7 | รพีพร |  |
| 2565 | คุ้งเสน่หา | ช่อง 7 | โสภิต นภาลัย | รับเชิญ |
| 2565 | เข็มซ่อนปลาย | ช่อง 7 | โศรนา อัศวธนกิจ |  |
| 2566 | ลมพัดผ่านดาว | ช่อง 7 | วศินี |  |
| 2566 |  VIP รักซ่อนชู้ | ช่องวัน 31 | นิชา | รับเชิญ |
| 2566 | หลังคาใบบัว | อมรินทร์ทีวี | พันพิศ |  |
| 2567 | Beauty Newbie หัวใจไม่มีปลอม | จีเอ็มเอ็ม 25 | ลินดา |  |
| 2567 | กี่หมื่นฟ้า/Youe Sky Series | ช่องวัน 31 | แม่ที่รัก | รับเชิญ |
| 2568 | บนพระจันทร์มีกระต่าย | ช่องวัน 31 |  |  |
ผู้จัดละคร

| ละครโทรทัศน์ ละครเวที และ ภาพยนตร์ |
| --- | --- | --- | --- | --- |

| ปี พ.ศ. | เรื่อง | นักแสดงนำ | ออกอากาศ | ผู้กำกับ |
| 2556 | จ้าวพายุ | ภูธเนศ หงษ์มานพ   โสภิตนภา ชุ่มภาณี   นิธิดล ป้อมสุวรรณ   ภัณฑิลา วิน ปานสิริธนาโชติ   เจษฏ์พิพัฒ ติละพรพัฒน์   คีรติ มหาพฤกษ์พงศ์   หทัยภัทร สมรรถวิทยาเวช   ภัทรพล กันตพจน์ | ททบ.5 | บรรเจิด พุทธโศภิษฐ์ |
| 2557 | ฝันเฟื่อง | พุฒิชัย เกษตรสิน   วรัทยา นิลคูหา   ธนทัต ชัยอรรถ   มนชนก แสงฉายเพียงเพ็ญ   วราวุธ โพธิ์ยิ้ม   ภาลฎา ฐิตะวชิระ | ช่องวัน | รัญญา ศิยานนท์ |
| 2558 | จัดรัก..วิวาห์ลวง | สุกฤษฎิ์ วิเศษแก้ว   หนึ่งธิดา โสภณ   อรจิรา แหลมวิไล   ณัฏฐ์ เทพหัสดิน ณ อยุธยา   อัษฎา พานิชกุล   สุธน บู่สามสาย   กันต์ธีร์ ปิติธัญ   อารดา อารยวุฒิ | ช่องวัน | ถกลเกียรติ วีรวรรณ  วรฐ คงคาลัย |
| 2559 | กรุงเทพ..มหานครซ้อนรัก | วิลลี่ แมคอินทอช   นุสบา ปุณณกันต์   ชัยพล จูเลี่ยน พูพาร์ต   เอสเธอร์ สุปรีย์ลีลา   มารี เบิร์นเนอร์   ณัฐชา จันทพันธ์   อิสริยะ ภัทรมานพ | ช่องวัน | ศุทธสิทธิ์ เดชอินทรนารัักษ์ ธนวัจน์ ปัญญารินทร์ |
| 2560 | เกมมายา | พุฒิชัย เกษตรสิน   วรัทยา นิลคูหา   กวี ตันจรารักษ์   อัฐมา ชีวนิชพันธ์   ณัฐชา จันทพันธ์   พิมพ์จิรา เจริญลักษณ์   บุษกร หงษ์มานพ | ช่องวัน | ชานนท์ สมฤทธิ์ |
| 2561 | ลูกไม้ลายสนธยา | ฌอห์ณ จินดาโชติ   พิมประภา ตั้งประภาพร   ชนะพล สัตยา   ปาณิชดา แสงสุวรรณ   กัญญกร พินิจ   โสภิตนภา ชุ่มภาณี   บิลลี่ โอแกน   พิมพ์พรรณ ชลายนคุปต์ | ช่อง 7 HD | จาริวัฒน์ อุปการไชยพัฒน์ |
| 2563 | พรหมพิศวาส | กิตตน์ก้อง ขำกฤษ   พิมประภา ตั้งประภาพร   สพล อัศวมั่นคง   คริษฐา สังสะโอภาส   เสฎฐวุฒิ อนุสิทธิ์   อนิสา นูกราฮา   พงศภัทร์ กันคำ | ช่อง 7 HD | กฤษณะ เเสงสร้อย |
| 2565 | คุ้งเสน่หา | ณัฐพล ไรยวงศ์ คริษฐา สังสะโอภาส กฤษฎิ์สพล สุทธิหิรัญดำรงค์ บุศรินทร์ วงค์ลีลนนท์ อัครวัฒน์ จุมพลวิวัฒน์ ศรันฉัตร์ มิตรชัย | ช่อง 7 HD | ศรา ยืนยง |
| 2565 | เข็มซ่อนปลาย | วรนุช ภิรมย์ภักดี   วริฏฐิสา ลิ้มธรรมมหิศร   กิตตน์ก้อง ขำกฤษ  ยศวรรธน์ ทะวาปี   จิรายุ ละอองมณี   พูลภัทร อัตถปัญญาพล   กชกร ส่งแสงเติม | ช่อง 7 HD | ศรา ยืนยง  หนึ่ง ชัชชวาล ศาสวัตกลูน |
| 2567 | ร้ายเดียงสา | ณัฐพล ไรยวงศ์   ชรินพร เงินเจริญ   รัญดภา มันตะลัมพะ   ปุณณฤกษ์ อาศัยป่า   อังคณา วรรัตนาชัย   สุกฤษฎิ์ สงแก้ว   แก้วใส คริสตัล | ช่อง 7 HD | วศินี คุณะนิตสาร |
มิวสิกวิดีโอ

เพลง คำเชยๆ ของ Big & The SuperBand
เพลง รักเธอจนเหนื่อยหัวใจ ของ ศิริศักดิ์ อิทธิพลพาณิชย์
เพลง : อย่าให้ถึงวันนั้นเลย (Acoustic Version) ศิลปิน : ศิรศักดิ์ อิทธิพลพาณิชย์
เพลง รักไม่ได้ ของ บุรินทร์ บุญวิสุทธิ์
เพลง รักแพ้แม้ใกล้ชิด ของ แก้ม เดอะสตาร์
พิธีกร

รายการ วันดี ๆ กับเจี๊ยบอ้อม ช่องวัน (เทปแรก วันที่ 4 กรกฎาคม 2555)
รายการ เจี๊ยบอ้อม ช่อง 3 (เทปแรก วันที่ 2 กุมภาพันธ์ 2553) - (29 กุมภาพันธ์ 2554)
รายการ ฟ้าเมืองไทย ช่อง 5 (เทปแรก วันที่ 31 ตุลาคม 2550)
รายการ ฟรีสไตล์ วาไรตี้ ช่อง 7 (เทปแรก วันที่ 2 เมษายน 2546)
รายการ เที่ยงบันเทิงสด ช่อง 7HD (พิธีกรรับเชิญ)
รางวัล

1 ใน 5 รางวัลผู้แสดงนำหญิงยอดเยี่ยม จากภาพยนตร์เรื่องกุมภาพันธ์ (ภาพยนตร์) จากงานรางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546
ได้รับรางวัล Seventeen Star Icon จากงาน Seventeen star choice awards 2008
1 ใน 5 รางวัลดารานำหญิงดีเด่น จากละครเรื่องชิงชัง (ละครโทรทัศน์) จากงานรางวัลโทรทัศน์ทองคำ ครั้งที่ 24
1 ใน 6 รางวัล Best Actress in a Supporting Role จากละครเรื่องรอยรักรอยบาป จากงาน Asian Television Awards 2010
1 ใน 5 รางวัลนักแสดงสมทบหญิงดีเด่น จากละครดอกโศก จากงานรางวัลโทรทัศน์ทองคำ ครั้งที่ 27
1 ใน 5 รางวัลสีสันที่สุดแห่งปี 2017 จากละครน้ำเซาะทราย จากงานดาราเดลี่ อวอร์ดส์ 2017 ครั้งที่ 7
แหล่งข้อมูลอื่น

Facebook Fanpage เจี๊ยบ โสภิตนภา
Twitter เจี๊ยบ โสภิตนภา
instagram ของเจี๊ยบ โสภิตนภา
ช่องยูทูบของเจี๊ยบ โสภิตนภา
วิทยาลัยควีนแมรี มหาวิทยาลัยลอนดอน

ตราวิทยาลัย
ควีนแมรี่ มหาวิทยาลัยลอนดอน (Queen Mary University of London: QMUL ก่อตั้งขึ้นเมื่อปี ค.ศ. 1887 โดยเข้าเป็นหนึ่งในวิทยาลัยในเครือมหาวิทยาลัยลอนดอน ในปี ค.ศ. 1915 และเข้าเป็นหนึ่งในสมาชิก Russell Group ซึ่งเป็นกลุ่มมหาวิทยาลัยชั้นนำและมีความเป็นเลิศด้านการวิจัยของสหราชอาณาจักรในปี ค.ศ. 2012
ควีนแมรี่ถูกจัดว่าเป็นหนึ่ง​ในวิทยาลัยที่ใหญ่ที่สุดในบรรดาเครือมหาวิทยาลัยลอนดอน มีจำนวนนักศึกษาที่ลงทะเบียนกว่า 20,000 คน ทั้งในระดับปริญญาตรี โท และเอก นับว่าเป็นหนึ่งในมหาวิทยาลัยที่มีการแข่งขันสูงในการรับสมัครเข้าเรียน อีกทั้งควีนแมรี่ยังเป็นวิทยาลัยแห่งเดียวในเครือมหาวิทยาลัยลอนดอนที่เป็น campus-based university ซึ่งมีพื้นที่สำหรับการเรียนการสอน ที่พัก ห้องสมุด ศูนย์อาหาร ฯลฯ ที่ตั้งอยู่ภายในบริเวณเดียวกัน
ควีนแมรี่ยังมีชื่อเสียงด้านวิชาการและผลงานการวิจัยสาขาต่างๆ อย่างกว้างขวางในสหราชอาณาจักร มีวิทยาเขตครอบคลุมทั้งในใจกลางและทางด้านตะวันออกของกรุงลอนดอน ประกอบด้วยวิทยาเขตหลักที่ย่าน Mile End วิทยาเขต Whitechapel ซึ่งเป็นที่ตั้งของ The Barts and The London School of Medicine and Dentistry, วิทยาเขต Lincoln's Inn Fields ซึ่งทำการเรียนการสอนด้านกฎหมายเป็นการเฉพาะ
นอกเหนือจากนี้ ควีนแมรี่ถูกจัดอันดับโดย QS และ Times Higher Education ให้เป็นหนึ่งในมหาวิทยาลัยที่ดีที่สุดติดหนึ่งในร้อยอันดับแรกของมหาวิทยาลัยทั่วโลก
ข้อมูลเพิ่มเติม www.qmul.ac.uk
บุคคลที่มีชื่อเสียง

ผู้ที่มีชื่อเสียงที่สำเร็จการศึกษาจากควีนแมรี่คอลเลจ มหาวิทยาลัยลอนดอน ด้านเศรษฐศาสตร์
ศุภรัตน์ ควัฒน์กุล  อดีตปลัดกระทรวงการคลัง สำเร็จการศึกษาปริญญาตรีด้านเศรษฐศาสตร์ที่วิทยาลัยเศรษฐศาสตร์และรัฐศาสตร์แห่งลอนดอน (London School of Economics and Political Sciences) และปริญญาโทด้านเศรษฐศาสตร์ที่ควีนแมรี มหาวิทยาลัยลอนดอน (Queen Mary College, University of London)
ธนไชย ไทยเจียมอารีย์ อดีตนักวิชาการคลัง กระทรวงการคลัง สำเร็จการศึกษาปริญญาตรีด้านเศรษฐศาสตร์ที่จุฬาลงกรณ์มหาวิทยาลัย ปริญญาโทด้านเศรษฐศาสตร์แรงงานและการจัดการทรัพยากรมนุษย์ที่จุฬาลงกรณ์มหาวิทยาลัย และปริญญาโทด้านเศรษฐศาสตร์ที่ควีนแมรี มหาวิทยาลัยลอนดอน (Queen Mary College, University of London)
แหล่งข้อมูลอื่น

เว็บไซต์ทางการของควีนแมรี มหาวิทยาลัยลอนดอน
| ด ค กกลุ่มรัสเซล (Russell Group) |
| --- | --- |
 เบอร์มิงแฮม  บริสตอล  เคมบริดจ์  คาร์ดิฟฟ์  เดอรัม  เอดินบะระ  เอ็กซิเตอร์  กลาสโกว์  อิมพิเรียลคอลเลจลอนดอน  คิงส์คอลเลจลอนดอน  ลีดส์  ลิเวอร์พูล  วิทยาลัยเศรษฐศาสตร์และรัฐศาสตร์  แมนเชสเตอร์  นิวคาสเซิล  นอตทิงแฮม  ออกซฟอร์ด  ควีนส์  วิทยาลัยควีนแมรี  เชฟฟีลด์  เซาแทมป์ตัน  มหาวิทยาลัยคอลเลจลอนดอน  วอริก  ยอร์ก 
↑  Harte, N. B. The University of London, 1836–1986: An Illustrated History. Bloomsbury Publishing.
↑  Waddington, Keir (2003). Medical education at St. Bartholomew's hospital, 1123–1995. Boydell & Brewer. p. 59. ISBN 9780851159195. สืบค้นเมื่อ 20 March 2016.
↑  "Queen Mary, University of London guide". The Telegraph. 28 June 2016. เก็บจากแหล่งเดิมเมื่อ 12 January 2022. สืบค้นเมื่อ 20 August 2017.
1 2
1 2  "Who's working in HE?". www.hesa.ac.uk.
1 2 3  "Where do HE students study? | HESA". www.hesa.ac.uk.
วีระพล นครหลวงโปรโมชั่น

| วีระพล นครหลวงโปรโมชั่น |
| --- | --- |
เกิด: ธีระพล สำราญกลาง 16 พฤศจิกายน พ.ศ. 2511 (56 ปี)
วีระพล นครหลวงโปรโมชั่น มีชื่อจริงว่า ธีระพล สำราญกลาง  เกิดเมื่อวันที่ 16 พฤศจิกายน พ.ศ. 2511   ที่อำเภอแก่งคอย จังหวัดสระบุรี เป็นบุตรของนายแก่เฮง และนางลม สำราญกลาง  ต่อมาครอบครัวได้ย้ายมาอยู่ที่จังหวัดนครราชสีมา
ยอดมวยไทย

วีระพลเคยชกมวยไทยมาก่อนอย่างโชกโชน เป็นมวยฝีมือดี ในชื่อ "วีระพล สหพรหม" ประสบความสำเร็จอย่างมาก เคยเป็นแชมป์มวยไทย 3 รุ่นของเวทีราชดำเนิน เคยผลัดแพ้-ชนะในแบบน็อก กับ "แซมซั่น" แสนเมืองน้อย ลูกเจ้าพ่อมเหศักดิ์  (ซึ่งต่อมากลายมาเป็นแชมป์โลกของสหพันธ์มวยโลก (WBF) ในรุ่นจูเนียร์แบนตัมเวท ที่ป้องกันตำแหน่งไว้ได้มากถึง 38 ครั้ง) โดยเป็นการแพ้น็อกครั้งแรกในการชกมวยไทยของแสนเมืองน้อยด้วย รวมถึงเคยเป็นนักมวยไทยยอดเยี่ยมของเวทีราชดำเนิน ในปี พ.ศ. 2536  เมื่อหาคู่ชกในแบบมวยไทยไม่ได้แล้ว "เสี่ยฮุย" สุชาติ พิสิฐวุฒินันท์ จึงได้ซื้อตัววีระพลต่อมาจาก "อั้งม้อ" ชูเจริญ ระวีอร่ามวงศ์ ผู้จัดการคนเดิม เพื่อสร้างสรรค์ในแบบมวยสากลอาชีพ โดยตั้งเป้าไว้ที่เป็นแชมป์โลก